Orang India Singapura

Orang India Singapura atau Indo-Singapura adalah warganegara Singapura yang berketurunan India atau Asia Selatan. Mereka kini membentuk kumpulan ketiga terbesar di Malaysia, selepas orang Melayu dan Cina, yang merangkumi 9% daripada seluruh penduduk di negara tersebut. Walaupun hubungan dengan India purba meninggalkan kesan yang mendalam terhadap budaya Melayu asli di Singapura, penempatan besar-besaran masyarakat India di pulau ini bermula dengan penubuhan Singapura moden oleh Empayar British pada tahun 1819. Pada mulanya, populasi India bersifat sementara, terdiri terutamanya daripada lelaki muda yang datang sebagai pekerja dan askar. Menjelang pertengahan abad ke-20, sebuah komuniti yang lebih menetap telah muncul, dengan nisbah jantina yang lebih seimbang dan taburan umur yang lebih meluas.
Masyarakat India Singapura mempunyai kepelbagaian dari segi bahasa dan agama, dengan etnik Tamil membentuk kumpulan terbesar. Namun, terdapat sejumlah besar rakyat Singapura berketurunan Asia Selatan yang tidak mengenal pasti diri mereka sebagai India, terutamanya masyarakat Sikh.Kumpulan-kumpulan etnik lain yang lebih kecil juga boleh dijumpai termasuk orang Malayali, Telugu, Punjabi, dan Gujrati. Orang India Singapura adalah komuniti kelima belas terbesar di dunia bagi Diaspora India dan lapan terbesar bagi Diaspora Tamil
Individu terkemuka berketurunan Asia Selatan telah lama meninggalkan jejak dalam pelbagai bidang kepimpinan di Singapura. Masyarakat India Singapura juga diwakili dengan baik dalam bidang seperti politik, pendidikan, diplomasi, perundangan, dan sukan, serta lain-lain.
Jabatan Perangkaan Singapura secara luas mendefinisikan masyarakat India sebagai satu kaum (atau kumpulan etnik), yang merangkumi "individu berketurunan India, Pakistan, Bangladesh atau Sri Lanka seperti Tamil, Telugu, Malayali, Punjabi, Bengali, Sinhala dan lain-lain.""
Masyarakat India di Singapura boleh dikategorikan lebih lanjut berdasarkan kewarganegaraan dan status pemastautin. Kebanyakan etnik India adalah penduduk tetap Singapura, yang dikenali secara tempatan sebagai 'Orang India Singapura' atau 'Orang India tempatan'. Mereka biasanya merupakan generasi kedua, ketiga, keempat, atau bahkan kelima yang dilahirkan secara tempatan dan telah menyesuaikan diri, dengan sedikit atau tiada lagi hubungan dengan benua kecil India. Selain itu, terdapat juga ramai pekerja imigran etnik India di Singapura. Warganegara asing dari Republik India dikenali sebagai 'warganegara India' atau 'Orang India dari India'. Orang India asing boleh dibezakan mengikut status pemastautin mereka.
Masyarakat India Singapura dikategorikan mengikut latar belakang etnolinguistik mereka di benua kecil India atau 'kumpulan dialek'. Kebanyakan masyarakat India di Singapura mempunyai hubungan keturunan dengan India Selatan dan Sri Lanka, sementara kumpulan yang agak besar berasal dari India Utara dan India Barat membentuk sebahagian besar selebihnya. Mereka umumnya merupakan keturunan imigran bebas dan buruh kontrak dari India pada abad ke-19 dan separuh pertama abad ke-20.
Pada tahun 2010, bancian Singapura mengkategorikan 237,473 rakyat Singapura dan 110,646 penduduk tetap ke dalam beberapa kumpulan 'dialek'. Namun, kategori ini turut merangkumi masyarakat Sikh, yang merupakan kumpulan etnoreligius dan bukan kumpulan linguistik. Hampir semua masyarakat Sikh adalah berketurunan Punjabi, yang juga direkodkan sebagai kategori 'dialek' berasingan (terutamanya terdiri daripada Punjabi beragama Hindu). Memandangkan jumlah mereka yang kecil dari segi mutlak dan relatif, jadual berikut menyesuaikan data bancian 2010 dengan menggabungkan kategori 'Sikh' (12,952) dan 'Punjabi' (5,672) di bawah kategori 'Punjabi'.
Demografi masyarakat India di Singapura dicirikan oleh majoriti etnik Tamil (54.18%) serta sejumlah besar kumpulan yang lebih kecil. Etnik Tamil di Singapura termasuk keturunan imigran Tamil dari India dan Sri Lanka (kadang-kadang dirujuk sebagai ‘Ceylonese’). Etnik Malayali, yang menjejaki warisan mereka ke Kerala di India Selatan, membentuk komuniti kedua terbesar, merangkumi 7.57% daripada populasi India tempatan.
Tamil dan Malayali merupakan dua kumpulan etnolinguistik utama India Selatan di Singapura, membentuk dua pertiga daripada populasi India di negara ini. Sementara itu, tiga kumpulan etnolinguistik utama India Utara di Singapura—masyarakat Punjabi, Gujarati, dan Sindhi—merangkumi 7.67% daripada penduduk India Singapura.
Baki 29.68% terdiri daripada pelbagai kumpulan kecil dengan keturunan dari India Selatan (seperti Telugu) dan India Utara (seperti Hindustani, istilah bahasa Melayu untuk masyarakat India berbahasa Hindi), serta rakyat Singapura yang mempunyai keturunan campuran dengan bapa berketurunan India.
Majoriti masyarakat India Singapura beragama Hindu. Peratusan masyarakat India yang menganut Islam, Kristian, dan Buddhisme adalah agak tinggi kerana bancian turut merangkumi masyarakat Pakistan, Bangladesh, Sri Lanka, dan kumpulan etnik Asia Selatan lain di bawah kategori "India."
Berdasarkan Bancian 2020 yang terkini, 5.0% daripada populasi pemastautin berumur lebih 15 tahun adalah penganut Hindu. Hampir semua penganut Hindu di Singapura terdiri daripada etnik India (99%), dengan majoriti etnik India di Singapura (57.3%) beragama Hindu.Terdapat kira-kira 35 kuil Hindu di Singapura, kebanyakannya dibina dalam gaya Dravidian India Selatan.
Dalam kalangan penduduk Kristian di Singapura, kira-kira 5.8% adalah berketurunan India, manakala sebahagian besar selebihnya terdiri daripada etnik Cina (86%), termasuk sebilangan kecil etnik Melayu (0.4%) dan lain-lain etnik (7.8%).Dalam komuniti Kristian, masyarakat India merangkumi 10.3% daripada penganut Katolik Roma (termasuk Kristang yang mempunyai sebahagian keturunan India) dan 3.9% daripada penganut Kristian bukan Katolik (terutamanya Protestan).Dalam kalangan komuniti Muslim dan Kristian yang lebih luas, masyarakat India telah mendirikan tempat ibadah mereka sendiri, di mana khutbah, upacara, dan doa dilakukan dalam bahasa-bahasa India. Oleh itu, terdapat sejumlah besar gereja 'India' di Singapura.